Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 373

8. évfolyam A tanterv a NAT Mûvészetek mûveltségterület, 8. évfolyam követelményeinek egy részét dolgozza fel. A teljes lefedést a bevezetõben jelzettek szerint több tantárgy biztosítja. A tantárgy óraszáma: 18 Ennek felosztása: Évfolyam 5. 6. 7. 8. Összesen Tantárgy /modul Heti Évi Heti Évi Heti Évi Heti Évi MOZGÓKÉPKULTÚRA ÉS MÉDIAISMERET - - - - - - 0,5 Célok és feladatok A Mozgóképkultúra és médiaismeret a mozgóképi szövegértés fejlesztését és a média társadalmi szerepének, valamint mûködésmódjának a feltárását célozza. Ez az audiovizuális írás-, olvasástudás alapjainak az elsajátítását és a kritikai médiatudatosság fejlesztését jelenti. A médianevelés olyan képesség- és személyiségfejlesztõ eszközrendszer, amely szükséges ahhoz, hogy az állampolgárok az információrobbanás és a modern piacgazdaság korában ténylegesen tudjanak tájékozódni és választani. Mivel a média erõsen meghatározza, hogyan gondolkodjunk a világ dolgairól, s hatása vetekszik a hagyományos szocializáció ágenseivel – a családéval és az iskoláéval –, a mozgókép- és médiaoktatás a demokráciára nevelésnek és olyan értékek elsajátításának az iskolája, mint a másság elfogadása, a kritikai gondolkodás vagy a tudatos választás képességének a fejlesztése. A mozgóképkultúra és médiaismeret oktatása során a tanulók felkészültséget szereznek a különbözõ médiaszövegekkel kapcsolatban az önálló és kritikus attitûd kialakítására, és olyan módszereket sajátítanak el, amelyek segítik õket abban, hogy nyitott szemlélettel használják a hagyományos és az új médiumokat. Kiemelt fejlesztési feladatok A kiemelt fejlesztési feladatok az iskolai oktatás valamennyi elemét áthatják, elõsegítik a tantárgyközi kapcsolatok erõsítését, a tanítás-tanulás szemléleti egységét, a tanulók személyiségének fejlõdését. Énkép, önismeret A személyiség fejlõdését azzal segíthetjük elõ, ha önmaguk megismerésére motiváló tanulási környezetet szervezünk a tanulók számára. Énképük és önismeretük gazdagodásához ezért olyan tanulási környezetet célszerû biztosítanunk, amely fokozza az õket körülvevõ személyek és dolgok egyre tágabb körei iránti érzékenységet, illetve kialakítja bennük az alapvetõ erkölcsi, etikai normák iránti fogékonyságot. A Nemzeti alaptantervben megnevezett nevelési értékek abban az esetben épülnek be a fejlõdõ személyiségbe, ha a tanulási tartalmak elsajátítása során a tanulók maguk is aktív részeseivé válnak ezen értékek megnevezésének és azonosításának. Ahhoz, hogy tanulóink képesek legyenek énképükbe integrálni az újabb és újabb ismereteket, folyamatosan gondoskodnunk kell arról is, hogy egyre kompetensebbnek érezzék magukat saját nevelésük, személyes biztonságuk, sorsuk és életpályájuk alakításában. Ennek érdekében a Nemzeti alaptanterv mûveltségi területein a nevelés és oktatás pedagógiai szervezését a tanuló ember szempontjából közelítsük meg, és törekedjünk a tanulók ön- és világszemléletének folyamatos formálására. Európai azonosságtudat – egyetemes kultúra Európa a magyarság tágabb hazája. A tanulók szerezzenek ismereteket az Európai Unió kialakulásának történetérõl, alkotmányáról, intézményrendszerérõl, az uniós politika szempontrendszerérõl. Diákként és felnõttként tudjanak élni a megnövekedett lehetõségekkel. Magyarságtudatukat megõrizve váljanak európai polgárokká. Tanulóink már az Európai Unió polgáraiként fogják felnõtt életüket leélni, ezért arra kell törekednünk, hogy iskolás éveik alatt olyan ismeretekkel, személyes tapasztalatokkal gazdagodjanak, amelyek birtokában meg tudják majd találni helyüket az európai nyitott társadalmakban. Nem kevésbé fontos az sem, hogy európai identitásuk megerõsödésével legyenek nyitottak és elfogadóak az Európán kívüli kultúrák iránt is. A tanulók ismerjék meg az egyetemes emberi civilizáció legjellemzõbb, legnagyobb hatású eredményeit. Váljanak nyitottá és megértõvé a különbözõ szokások, életmódok, kultúrák, vallások, a másság iránt. Szerezzenek információkat az emberiség közös, globális problémáiról, az ezek kezelése érdekében kialakuló nemzetközi együttmûködésrõl. Növekedjék érzékenységük a problémák lényege, okai, az összefüggések és a megoldási lehetõségek keresése, feltárása iránt. Az iskolák és a tanulók törekedjenek arra, hogy közvetlenül is részt vállaljanak a nemzetközi kapcsolatok ápolásában. Információs és kommunikációs kultúra Az információs és kommunikációs kultúra a megismerést, az eligazodást, a tanulást, a tudást, az emberi kapcsolatokat, az együttmûködést, a társadalmi érintkezést szolgáló információk megtalálása, felfogása, megértése, szelektálása, elemzése, értékelése, felhasználása, közvetítése, alkotása. Kiemelt feladat a megismerési képességek fejlesztése, különös tekintettel a megfigyelési, kódolási, értelmezési, indoklási, bizonyítási képességekre, amelyek az információs és kommunikációs kultúra szerves részét képezik. Kommunikációs kultúránk szerves része az anyanyelv tudatos és igényes használata, valamint az idegen nyelvû, illetve a különbözõ kultúrák közötti információcsere. A közoktatás egész idõszakában minden mûveltségi területen nagy gondot kell fordítani a kritikai és kreatív olvasás képességének fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. Az iskolának az elektronikus média hatásmechanizmusainak megértésére, általában a különbözõ médiumokban való eligazodásra, az igényelt információ megtalálására, szelektív használatára kell nevelnie, figyelembe véve az információt befogadó egyén személyisége, lelki egészsége védelmének elõsegítését. Olyan fiatalokat kell kibocsátania, akik sikeres tanulási stratégiákkal használják ki az információs világháló lehetõségeit és eszközeit az élethosszig tartó tanulás során. Az információs és kommunikációs kultúra részben az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának, megbecsülésének döntõ tényezõje. Tanulás A tanulás a pszichikum módosulása külsõ tényezõk hatására, tehát nem csupán ismeretelsajátítás és a figyelem, emlékezet mûködtetése. Tág értelmezése magában foglalja valamennyi értelmi képesség és az egész személyiség fejlõdését, fejlesztését. Ez az iskola alapfeladata. A tanulás számos összetevõje tanítható. Minden nevelõ teendõje, hogy felkeltse az érdeklõdést a különbözõ szaktárgyi témák iránt, útbaigazítást adjon annak szerkezetével, hozzáférésével, elsajátításával kapcsolatban, valamint tanítsa a gyerekeket tanulni. A tanulók tegyenek szert fokozatos önállóságra a tanulás tervezésében. Vegyenek részt a kedvezõ körülmények (külsõ feltételek) kialakításában. Élményeik és tapasztalataik alapján ismerjék meg és tudatosítsák saját pszichikus feltételeiket. Az eredményes tanulás módszereinek, technikáinak elsajátíttatása, gyakoroltatása fõleg a következõket foglalja magában: az elõzetes tudás és tapasztalatok mozgósítása; az egyénre szabott tanulási módszerek, eljárások kiépítése; a csoportos tanulás módszerei, a kooperatív csoportmunka; az emlékezet erõsítése, a célszerû rögzítési módszerek kialakítása; a gondolkodási kultúra mûvelése; az önmûvelés igényének és szokásának kibontakoztatása; az élethosszig tartó tanulás eszközeinek megismerése, módszereinek elsajátítása; az alapkészségek kialakítása (az értõ olvasás, az íráskészség, a számfogalom fejlesztése). A tanulás fontos színtere és eszköze az iskola könyvtára és informatikai bázisa. A hagyományos tantermi oktatást az iskola keretein belül is kiegészítik az egyéni tanulás lehetõségei, amelyhez sokféle információforrás gyors elérésére van szükség. A könyvtár használata minden ismeretterületen nélkülözhetetlen. A könyvtári ismeretszerzés technikáját, módszereit – mind a nyomtatott dokumentumok, mind az elektronikus dokumentumok használatával – az önálló ismeretszerzés érdekében a tanulóknak el kell sajátítaniuk. Ismerjék a könyvtárban való keresés módját, a keresést támogató eszközöket, a fõbb dokumentumfajtákat, valamint azok tanulásban betöltött szerepét, információs értékét. Sajátítsák el az adatgyûjtés, témafeldolgozás, forrásfelhasználás technológiáját, az interneten való keresés stratégiáját és alakuljon ki bennük a rendszere- zett tudás megszerzésének, átadásának képessége. Váljanak rendszeres könyvtárhasználóvá, tanulják meg az iskolai könyvtár, az Országos Dokumentum-ellátási Rendszer, az elektronikus könyvtárak és a teljes könyvtári rendszer szolgáltatásainak igénybevételét, a könyvtári adatbázisok használatát. Ennek érdekében ismerjék az országos szakkönyvtárakat is. A tanulási folyamatot jelentõsen átalakítja az informatikai eszközök és az elektronikus oktatási segédanyagok használata. Ez új lehetõséget teremt az ismeretátadásban, a kísérleteken alapuló tanulásban, valamint a csoportos tanulás módszereinek kialakításában. A pedagógus fontos feladata, hogy megismerje a tanulók sajátos tanulási módjait, stratégiáit, stílusát, szokásait. Vegye figyelembe a megismerés életkori és egyéni jellemzõit, ezekre alapozza a tanulás fejlesztését. Gondosan kutassa fel és válassza meg a fejlesztés tárgyi-cselekvéses, szemléletes-képi és elvont-verbális útjait, és ruházza fel azokat életszerû tartalommal. Törekedjen a gondolkodási képességek, elsõsorban a rendszerezés, a valós vagy szimulált kísérleteken alapuló tapasztalás és kombináció, a következtetés és a problémamegoldás fejlesztésére, különös tekintettel az analízis, szintézis, összehasonlítás, általánosítás és konkretizálás erõsítésére, a mindennapokban történõ felhasználására. Olyan tudást kell kialakítani, amelyet új helyzetekben is lehet alkalmazni. Elõtérbe kerül az új ötletek kitalálása, azaz a kreatív gondolkodás fejlesztése. Ezzel párhuzamosan érdemes nagy hangsúlyt helyezni a tanulói döntéshozatalra, az alternatívák végiggondolására, a variációk sokoldalú alkalmazására, a kockázatvállalás, az értékelés, az érvelés és a legjobb lehetõségek kiválasztásának területeire. Fontos feladat a kritikai gondolkodás megerõsítése, a konfliktusok kezelése, az életminõség javítása, az életvitel arányainak megtartása, az értelmi, érzelmi egyensúly megteremtése, a teljesebb élet megszervezése. Felkészülés a felnõtt lét szerepeire A felnõtt lét szerepeire való felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevõi: az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak tartalmának, követelményeinek és a hozzájuk vezetõ utaknak, lehetõségeknek, alternatíváknak tevékenységek és tapasztalatok útján történõ megismerése; a lehetõségek és a valóság, a vágyak és a realitások összehangolása. Tudatosítanunk kell a tanulókban, hogy életpályájuk során többször pályamódosításra kényszerülhetnek. Az iskolának – a tanulók életkorához és a lehetõségekhez képest – átfogó képet kell nyújtania a munka világáról. Ennek érdekében olyan feltételek, tevékenységek biztosítására van szükség, amelyek elõsegíthetik, hogy a tanulók kipróbálhassák képességeiket, elmélyedhessenek az érdeklõdéseiknek megfelelõ területeken, ezzel is fejlesztve ön - és pályaismereteiket. A pályaorientáció csak hosszabb folyamat során és csak akkor lehet eredményes, ha a különbözõ tantárgyak, órán és iskolán kívüli területek, tevékenységek összehangolásán alapul. A pályaorientáció területén található kulcskompetenciák közül kiemelt figyelmet igényel a rugalmasság, az együttmûködés és a bizonytalanság kezelésének a képessége egyéni és társadalmi szinten egyaránt. A tanulók hatékony társadalmi beilleszkedéséhez, az együttéléshez és a részvételhez elengedhetetlenül szükséges a szociális és társadalmi kompetenciák tudatos, pedagógiailag megtervezett fejlesztése. Olyan szociális motívumrendszer kialakításáról és erõsítésérõl van szó, amely gazdasági és társadalmi elõnyöket egyaránt hordoz magában. A szociális kompetenciák fejlesztésében kiemelt feladat a segítéssel, együttmûködéssel, vezetéssel és versengéssel kapcsolatos területek erõsítése. Ezzel párhuzamosan szükséges a társadalmi-állampolgári kompetenciák körét is meghatározni, nevezetesen a jogaikat érvényesítõ, a közéletben részt vevõ és közremûködõ tanulók képzésérõl van szó. A szociális és társadalmi kompetenciák fejlesztésének fontos részét képezik a gazdasággal, az öntudatos fogyasztói magatartással, a versenyképesség erõsítésével kapcsolatos területek, mint például a vállalkozási, a gazdálkodási és a munkaképesség, szoros összefüggésben az ún. cselekvési kompetenciák fejlesztésével. Fejlesztési feladatok 7–8. évfolyam Megfigyelés A közönség médiafogyasztási szokásainak tanulmányozása megadott szempontok alapján, az eredmények lejegyzése. Az emberek viselkedésének megfigyelése a valóságban és a filmeken, illetve a televíziós mûsorokban megadott, majd a tanulók által önállóan javasolt szempontok alapján. Azonosságok, eltérések regisztrálása, azok lejegyzése. Helyszín- és idõviszonylatok, illetve karakter- és konfliktusviszonylatok felismerése, megfigyelése a médiaszövegekben. Lényeges információk, tények azonosítása. Ismeretszerzés Mozgóképi szövegek felidézése (elmesélése, illetve lejegyzése), a mozgóképi memória mûködtetése. Ismeretszerzés személyes beszélgetésekbõl, tanári elõadásokból, statisztikai táblázatokból, lexikonból, könyvtárból, internetrõl. Kommunikáció Az elemi mozgóképi szövegalkotó kódok felismerése, mozgóképolvasás. Az elemi mozgóképi szövegalkotó kódok alkalmazása, mozgóképírás. Egyszerû (idõben és térben egybefüggõ) cselekmények képsorozatokkal történõ megjelenítése, tagolása. Átélt, elképzelt vagy hallott esemény mozgóképi megjelenítésének megtervezése az életkornak megfelelõ szinten (story-board, animáció, interjú). Értelmezés, elemzés, tolerancia Mozgóképi szövegkörnyezetben megfigyelt emberi kommunikáció értelmezése, kifejtése élõszóban és írásban. Sztereotípiák és konvenciók azonosítása a mozgóképi szövegkörnyezetben. Mozgóképi szövegkörnyezetben megfigyelt egyszerû (teret és idõt formáló) képkapcsolatok értelmezése élõszóban és írásban. Mozgóképi szövegkörnyezetben megfigyelt kép-hang kapcsolatok értelmezése élõszóban. Vita a média használatával kapcsolatos megfigyelések alapján a média társadalmi szerepérõl, mûködésmódjáról. Kritikai gondolkodás, problémaérzékenység Önálló kérdések megfogalmazása a tárgyalt témával kapcsolatban. A lényeg kiemelése írott, látott és hallott szövegekbõl. Mozgóképi szövegek értelmezése alapján feltevések, állítások megfogalmazása a szöveg keletkezésének hátterérõl, a közlõ (szerzõ, médiaintézmény) szándékairól. Érvek gyûjtése a feltevések mellett és ellen. Önismeret, együttmûködés, választás, tolerancia, alkotásra való beállítódás Saját médiahasználati szokások kritikus megfigyelésére alapozó tudatos mû- és mûsorválasztás. A mûvekben, mûsorokban megjelenõ konfliktusok, viselkedési módok és megoldások tudatos-kritikai elemzésén, illetve a valóságismereten alapuló szerepjátékok, szövegképzési gyakorlatok. Egyszerû mozgóképi szövegek létrehozásának elõkészítése és azok kivitelezése. A tudatosítást irányító fontosabb kérdések • Mi a televízió (mozi, rádió, újság) szerepe az életemben és mások életében? • Befolyásolja-e (és hogyan) a média használata a napirendemet (és másokét)? • Miben különbözik egymástól a személyes (közvetlen) kommunikáció és a médiumokon keresztül történõ (közvetett) kommunikáció? • Mit tekinthetünk médiumnak? • Miért élt az ember mindig is a közvetett kommunikáció (pl. a képiség) eszközeivel? • Miért akarja magát az ember minél inkább természethûen megörökíteni? Hol tartunk ebben most? • Mit jelent a nyilvánosság az életünkben? Hogyan alakulhatott ki a mai nyilvánosság? • Hogyan vizsgálhatjuk valamely korban és társadalomban a nyilvánosságot? • Miféle médium az, amelyik egyszerre ábrázol és reprodukál? Vajon miért képes erre? • Milyen eszközökkel tereli a mozgóképi szöveg szerzõje a figyelmünket? Vajon miért érdemes ennek utánajárnunk? • Milyen szempontok szerint különböztethetõek meg a mozgóképi szövegek egymástól? • Mi köze van a valóságnak a médiában megjelenõ világhoz, miféle világot jelenít meg a média? • Kinek az érdeke, hogy sok csatorna sokféle mûsort közvetítsen? • Miért van annyi reklám a világban? Vajon mit lehet és mit nem lehet reklámozni? Milyen szempontok szerint, milyen módon elemezhetõ egy reklámfilm? • Miért és hogyan lesz valamibõl hír a médiában? A Vizuális kultúra a teljes látható és láthatóvá tett tárgy- és jelenségvilág (a természet, a mesterséges környezet és a képzelet világa) használata és alakítása. A vizuális nevelés feladata azoknak a képességeknek és készségeknek a fejlesztése és ismereteknek az átadása, amelyek a látható világ használatához, alakításához szükségesek. A gyermekek információik és élményeik tekintélyes részét képi úton, sokrétû vizuális benyomások révén szerzik. A sokféle látásélmény befogadására, célszerû hasznosítására és elrendezésére készít fel a Mozgóképkultúra és médiaismeret is. E területek közös feladata, hogy a nemzeti mûveltséget és a világörökség részét képezõ egyetemes mûveltséget egyaránt közvetítse. A mozgóképkultúra és médiaoktatás célja: Aktív mozgóképi kommunikációs készség, az értelmezés és a közlés képességének fejlesztése a mozgókép sajátos kifejezési eszközeinek tanulmányozásával, valamint Annak a bonyolult mechanizmusnak a megértése, ami az adó és a vevõ, a nézõ és a gyártó, a mûsorrend és a polgár hétköznapi szokásai körül kialakul. A tárgy ún. általános követelményei az alábbiak szerint foglalhatóak össze: Mozgóképírás- és olvasás, a “nyelvtan” A helyes “szövegértés” és az értelmes “szövegalkotás” képességének elsajátítása; vagyis a mozgóképi szövegek olvasását lehetõvé tevõ kódok megfigyelése és megkülönböztetése, az aktív mozgóképi kommunikációhoz szükséges kifejezési készség, formaérzék és kreativitás fejlesztése. Mûvészeti ismeretek Az alkotás és a befogadás folyamatainak tudatosítása; vagyis a mozgókép elemi kifejezõeszközeinek felismerése, azok hatásának értelmezése, a mûvészi hatás összetevõinek, a jelentés szintjeinek felismerése. Mûvelõdéstörténet A diákok értsék és ismerjék a mozgókép nyelvének, mûvészi alkotásinak, az audiovizuális média kialakulásának és formálódásának fontosabb mûvelõdéstörténeti összefüggéseit; vagyis ismerjék és értsék az audiovizuális reprodukciós és távközlési technikák fejlõdésének és kulturális-társadalmi hatásának meghatározó mozzanatait, a filmmûvészet fejlõdésének alapvetõ állomásait, és tudjanak különbséget tenni a mozgókép különféle alkalmazási területei között. Kommunikációs rendszerek A diákok értsék és ismerjék az audiovizuális médium mûködését, tudják azt szuverén módon használni; vagyis a tudatos, szelektív befogadói stratégiák kialakítása és az audiovizuális média tömegkommunikációs szerepébõl adódó hatásmechanizmusainak felismerése, a mûsorelemzés képességének fejlesztése. Az oktatás során a fenti célkitûzések értelmében törekednünk kell arra, hogy a képzés – alkalmat adjon a tanulóknak a megfelelõ mozgóképi alkotások tanulmányozása útján saját személyiségük jobb megismerésére, történelmi, társadalmi és kulturális összefüggések feltárására, – megszerettesse a mozgóképi kultúra értékeit, esztétikai élményhez segítse a tanulókat, minõségi mûsorok megtekintésére ösztönözze õket, – gazdagítsa tapasztalataikat a filmi és más típusú mozgóképi szövegek olvasásában, tartalmuk és rejtett mondanivalójuk megértésében, – tanítsa és nevelje a tanulókat a tömegkommunikációs eszközök kritikus és szuverén használatára, – legyen segítségére a tanulóknak abban, hogy elsajátíthassák a hétköznapi életben elõforduló kameraelõtti viselkedési normákat, – fejlessze a tanulók mozgóképi kifejezõképességét és kifejezõkedvét, segítse õket személyes és árnyalt audiovizuális üzeneteik megfogalmazásában, – segítse a tanulókat abban, hogy a magyar nyelvû kultúra részeseivé, aktív alakítójává válhassanak. (Hartai László: Mozgóképkultúra és médiaismeret – Tanári kézikönyv). A Mozgóképkultúra és médiaismeret természeténél fogva érintkezik az irodalommal – anyanyelvvel, a zenével, a drámával, a vizuális kultúra számos elemével, így alkalmas arra, hogy az említett mûveltségterületek (tantárgyak) bizonyos mozzanatait szintetizálja. A jelen tanterv több helyütt lehetõvé teszi ezt. Fejlesztési követelmények A célokból és a feladatokból adódóan a sikeres mozgóképkultúra médiaismeret-oktatás kiemelten fejleszti a kommunikációs és együttmûködési készséget, támogatja az alkotásra való beállítódást, fejleszti a problémamegoldó képességet, a megfigyelés, a tájékozódás, a rendszerezés képességét. Elemzéssel és az alkotói szerepek gyakoroltatásával fejleszti a reális énkép kialakítását. A mûvészi alkotásokban feltáruló konfliktusok értelmezésével, a valós emberi sorsok átélhetõ megjelenítésével segíti a toleráns, másokkal szemben empatikus személyiség kialakítását, az életvezetés és az érvényesülés során adódó krízishelyzetek humánus kezelését. A mozgóképkultúra és médiaismeret oktatása során tudatosítani kell, hogy a mozgóképi közlésmód miért és miképpen alkalmas a tapasztalati világ reprodukálására és egyúttal személyes közlésre. Tudatosítani kell, hogy a mediatizálódó kommunikáció (pl. a szórakoztatóiparban) miért és miképpen veszélyezteti a magaskultúrát és egyúttal a személyiség autonómiáját (pl. információfüggõség, kényszerfogyasztás), de azt is, hogy a technikai képreprodukció és a hálózati kommunikáció egyidejûleg miféle esélyt hordoz a kulturális örökség védelmére, a választás képességének fejlesztésére (pl. digitális archívumok, társadalmi nyilvánosság). Az audiovizuális szövegek szövegértési képességének fejlesztése során arra is törekedni kell, hogy a tanulók ismerjék fel a médiaszövegekben megjelenõ kulturális mintákat. Az értelmezés egyik rétege tehát az ábrázolásban megmutatkozó szerzõi vagy mûfaji dominancia (személyesség, stílus, konvenció) és a befogadásban megmutatkozó nézõi szerep (elvárás, azonosulás) felismerése, míg a másik meghatározó réteg a médiaszövegek befolyásoló, gyakran rejtett érték- és érdekrendszerének felismerését jelenti. Ezért a tárgy oktatása során az iskolának biztosítania kell, hogy a tanulók a megfelelõ mozgóképi alkotások tanulmányozása útján lehetõséget kapjanak saját személyiségük jobb megismerésére, történelmi, társadalmi és kulturális összefüggések felismerésére, a tömegkommunikációs eszközök kritikus használatára. A mozgóképkultúra és médiaismeret óráin a diákoknak lehetõséget kell biztosítani arra, hogy alkalmas kreatív gyakorlatokkal fejlesszék mozgóképi kifejezõ képességüket és kifejezõkedvüket, ezzel segítve õket személyes és árnyalt audiovizuális mondandójuk megfogalmazásában. Értékelés Az elsõ értékelés az elsõ három fejezet 11 órája után célszerû. Ebben az egységben lezárul a “mozgókép” nyelvének és rendszerének a vizsgálata, ezt követõen a tömegkommunikáció kérdései kerülnek elõtérbe. A gyûjtõmunkát, a beszámolót, a kiselõadást jeggyel értékelhetjük. Az órán tanúsított aktív szereplés szintén jutalmazható. Az elméleti anyagból íratható dolgozat, amely – akár feladatlap, akár esszé formában – a legfontosabb tényekre, nevekre, fogalmakra kérdezhet rá. A második értékelés tömegkommunikáció 6 óráját követõen tervezhetõ. A média-téma színes, sok egyéniés csoportfeladat megoldása nyomán sajátítható el megfelelõen. A beszámolókat, rajzokat, mûsorterveket, újságelképzeléseket, logorajzokat, felméréseket külön érdemes értékelni. Az órai aktivitás szintén honorálandó, különösen az egyéni vélemények, meglátások, sajátos kreatív ötletek esetében. A médiaismeretben inkább a sokoldalú gyakorlati tevékenységet célszerû minõsíteni, mint a tankönyvi szövegek szó szerinti visszaadását. (Természetesen, óráról órára is lehetséges a tanulói tevékenység értékelése, ám a tárgy jellegébõl adódóan kevésbé tanácsos a hagyományos feleltetés.) Alkalmazható tankönyvek, tanulmányi segédletek és taneszközök kiválasztásának elvei Az utóbbi fél évtizedben örvendetesen megszaporodott a médiaismereteket tartalmazó könyvek száma. A hozzáférhetõség és taníthatóság szempontjai elsõdlegesek. Mivel teljesen új, a magyar közoktatásból eddig hiányzó tantárgyról van szó, ezért fontos néhány alapelv figyelembe vétele. A tankönyv korszerû ismereteket közöljön A média teljesen áthatja mindennapjainkat, ezért a tankönyv legyen “naprakész”, friss, ugyanakkor igényes. Szükséges az elméleti-tudományos háttér megalapozottsága. A tankönyv sokoldalú legyen: tartalmazzon az elméleti ismeretek átadásán túl feladatokat; legyen munkáltató jellegû A média – lévén a hétköznapok elidegeníthetetlen része – beleszól a diák életébe, alakítja azt. Emiatt folyamatos, személyes kapcsolatban áll vele; hozzá- és róla szól. Ezért fontos, hogy legyenek értelmes, érdekes feladatok, amelyeket a gyerek örömmel old meg. A tankönyv ne legyen száraz, szájbarágós A tárgy egyik legfontosabb sajátossága az élmény: az élményszerzés illetve az élménykészség alakítás. Az ismereteket közérthetõen, befogadható módon taglalja. A tárgy természetébõl fakad, hogy a könyvnek ösztönöznie kell a tanulói személyiség szabadságának megvalósulását. A tankönyv neveljen gondolkodásra Végsõ soron minden tárgynak ez a célja, itt azonban különösen fontos, mert a média – olykor csak látens módon – a személyiség legbensõbb övezeteit veszi célba, azaz: manipulálja. A “tudatos” médiafogyasztó hamarabb rájön a manipulációra, ezért ellenállhat neki. A tankönyv a tudatos médiafogyasztóvá történõ nevelésnek fontos eszköze. A tankönyv legyen ízléses, ötletes, szép kiállítású Ezeknek a kritériumoknak a jelenleg kapható kiadványok jelentõs hányada megfelel. A Boda Edit-féle Médiakalauz I-IV. tetszetõs kivitelû, elsõsorban munkáltató jellegû, inkább feladatokat tartalmazó, olykor játékos, szellemes bevezetés a témába. Honffy Pál könyve (Képek, mozgó képek, hangos képek) kevésbé munkafüzet célzatú, sok értékes információt tartalmaz; a gyerekek nyelvén beszél mindkettõ. A tantárgy oktatása technikafüggõ: legalább egy videomagnó és egy színes televíziókészülék szükséges hozzá. [Az eszközök száma persze az iskola lehetõségeinek mértékében növelhetõ: a digitális fényképezõgép(ek)tõl a videokamerá(ko)n keresztül a vágószettig, stúdióig bõvíthetõ. Szakköri szinten nyilvánvalóan sokkal több, elsõsorban gyakorlati ismeret adható-szerezhetõ. A tárgy értelmét nagyban növelheti a kreatív médiapedagógia: az, amikor – a technikai felszereltség függvényében – a diák maga veheti kézbe a kamerát, s maga hozhat létre vizuális-auditív alkotást. Ekkor bizonyosodik meg arról, hogy a média demokratikus eszköz: nemcsak a hivatásos tévé-munkatársak monopóliuma. A ma és a jövõ tanulója számára az informatikai ismeretek, az internethasználat és a média termékei már nem az elmélet szintjén, hanem a mindennapi gyakorlatban hasznosíthatók.] A tantárgy ismeretanyagának igényes oktatását segíthetik a módszertani videoanyagok (Filmnyelvi gyakorlatok Herskó Jánossal I-II; Filmórák, médiaórák), és a filmmûvészet jelentõs alkotásainak elemzése-értelmezése. E kérdéskörben a legnagyobb gond a kazetták beszerezhetõsége. A tankönyvírók hangsúlyozzák: nem kizárólag az általuk ajánlott-feldolgozott mûvek alapján lehet megtanítani a “filmértést”. A televíziós csatornák tucatszám ontják a filmeket: a tanulók ezeket amúgy is, szinte válogatás nélkül nézik. Bizonyos elméleti – esztétikai – szociológiai – médiatörténeti tanulságok ezeken keresztül is remekül elemezhetõk. A film-(illetve televízió)-szociológiai, befogadáslélektani jelenségek nemcsak az “ajánlott”, hanem az éppen aktuálisan vetített opuszok megbeszélésekor is jól szemléltethetõk. A cél az, hogy ne rendszeres mûvészettörténetet oktassunk, hanem az életkori sajátosságoknak megfelelõ filmeket–mûsorokat állítsuk a középpontba. Az értékes mûalkotások túlnyomórészt hozzáférhetõk a Regionális Médiaoktatási Központ(ok)ban illetve a Megyei Pedagógiai Közmûvelõdési és Képzési Intézet. Az új tárgy jövõbeni sikere elsõsorban a tanáron múlik: a média, mivel a gyerekek világához az elvont tantárgyakhoz képest lényegesen közelebb áll, képes megmozgatni fantáziájukat, kreativitásukat, vizuális alkotókedvüket. Így talán önmaguk és a világ dolgaiban biztosabban eligazodó embereket nevelhetünk. A személyi feltételek: a tárgyat csak olyan pedagógus taníthatja, aki elvégzett egy minimum 120 órás akkreditált pedagógus továbbképzési tanfolyamot. (késõbb már felsõfokú diploma szükséges). MOZGÓKÉPKULTÚRA ÉS MÉDIAISMERET

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes